प्रभु की भक्ति में जीवन की सार्थकता : राजकुमार
भागवत कथा से कल्याण : बृजनंदन
डिमनारोड नेशनल हाइवे 33 पर स्थित वसुंधरा एस्टेट में शुक्रवार से श्रीमदभागवत सप्ताह ज्ञान यज्ञ का शुभारंभ हुआ। कथा से पूर्व दिन के एक बजे शोभायात्रा निकाली गई, जिसमें 51 महिलाएं शामिल हुईं। वसुंधरा एस्टेट से शुरू हुई यात्रा डिमना रोड होते हुए पायल सिनेमा के बगल में स्थित राधा-कृष्ण मंदिर तक गई। जहां विधिवत पूजा-अर्चना के बाद यात्रा पुन: इसी मार्ग से कथास्थल पहुंच कर समाप्त हुई। भागवत शोभायात्रा में राधा-कृष्ण, शिव-पार्वती, बजरंगबली आदि देवी-देवताओं की आकर्षक झांकी शामिल थी। गाजे-बाजे के साथ लोग राधा-कृष्ण के जयकारे लगा रहे थे।
शोभायात्रा की समाप्ति के बाद वृंदावन से आए भागवत तत्ववेत्ता रसमय प्रवक्ता बृजनंदन महाराज ने व्यासपीठ की पूजा कर वेदी पर श्रीमदभागवत को स्थापित किया। उन्होंने कहा कि श्रीमदभागवत कथा जीवन के मर्म को समझाती है। इससे संपूर्ण जीवन और जीव का कल्याण होता है। महाराजजी ने श्रीमदभागवत कथा के विभिन्न स्वरूपों का मार्मिक वर्णन कर श्रद्धालुओं को भावविभोर कर दिया। अनुष्ठान के सफल आयोजन में रामनरेश शर्मा, कृपाशंकर शर्मा, रामाशंकर शर्मा, गिरिजाशंकर शर्मा, विश्वनाथ शर्मा, उमाशंकर शर्मा, गणेश शर्मा आदि योगदान दे रहे हैं।
डिमना आनंद विहार कॉलोनी में कथा सुनते श्रद्धालु।
मोतीलाल नेहरू पब्लिक स्कूल में भागवत कथा सुनते श्रद्धालु प्रवचन देते राजकुमार वाजपेयी।
मानगो वसुंधरा एस्टेट में श्रीमदभागवत सप्ताह ज्ञान यज्ञ के शुभारंभ से पहले निकली कलश यात्रा में शामिल श्रद्धालु भव्य झांकी।
जमशेदपुर| संगीतमयश्रीमदभागवत कथा ज्ञान यज्ञ का शुभारंभ शुक्रवार को डिमना आनंद विहार कॉलोनी में मंगल कलश यात्रा के साथ हुआ। यज्ञ एक जनवरी तक चलेगा। कलश यात्रा में 108 महिलाएं पीली साड़ी पहने सिर पर मंगल कलश लेकर चल रही थीं। सभी मानगो घाट पहुंचीं। वहां पूजा-अर्चना के बाद जल लेकर सभी श्रद्धालु पुन: कथास्थल पर पहुंचे। जहां वैदिक मंत्रोच्चार के बीच कलश स्थापना की गई। यात्रा में काफी संख्या में महिला, पुरुष बच्चे ढोल-नगाड़े और बैंड-बाजे के साथ नाचते-गाते चल रहे थे। पहले दिन कथावाचक रविकांत व्यास ने कथा के महत्व पर प्रकाश डाला। अनुष्ठान को सफल बनाने में महिला सत्संग समिति की सीमा गुप्ता, सुधा, प्रेमा तिवारी, आशा तिवारी, पाल चाची आदि योगदान दे रही हैं।
hin_Deva awa_Deva hin_Deva awa_Deva bho_Deva hin_Deva hin_Deva hin_Deva